Държавен вестник, бр. 88, 2025 г., стр. 79

БРОЙ  88	
Д Ъ Р Ж А В Е Н  В Е С Т Н И К 	
СТР.  79   
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация 
съгласно Закона за професионалното образование и обучение 
За придобиване на трета степен на професионална квалификация по професията 
„Геодезия“ от Списъка на професиите за професионално образование и обучение, утвърден 
от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
 за ученици – завършено основно образование; 
 за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
Лицето, придобило трета степен на професионална квалификация по професията 
„Геодезия“, може да съставя техническа документация, като участва в разработването на 
оферти, тръжни документи и други и подготвя обекта за предаване на възложителя. 
Геодезистът използва програмни продукти за изготвяне на инвестиционни проекти под 
ръководството на архитекти, строителни инженери и инженери геодезисти. При изпълнение 
на трудовите дейности геодезистът носи отговорност за: собствената си безопасност и тази 
на поверения му екип; целесъобразното и ефективното използване на поверената му техника, 
инструменти и материали, качественото и в срок извършване на геодезическите дейности и 
възложените проекти в съответствие с действащите стандарти, технически норми и 
изисквания. Геодезистът отговаря за спазване на правилата за здравословни и безопасни 
условия на труд. Подписва всички изработени или съгласувани с него документи, протоколи 
и други. Геодезистът изпълнява разнообразни дейности, част от които се осъществяват в 
полеви условия, на строителен обект или в офис. Поради характера на работата на открито 
при ниски или екстремно високи температури се наблюдава сезонност в работата – 
значително по-голямо натоварване през пролетно-летния период и по-слабо през есенно-
зимния. Работата в офиса включва участие в обработката на измерванията, проектиране, 
проучване и съставяне на техническа документация и се осъществява при нормално работно 
време и натовареност. Геодезистът работи с геодезическа апаратура – теодолит, нивелир, 
тотална станция, GPS приемници, безпилотни летателни апарати и ръководства за работа с 
тях.  
За изготвяне на техническа документация и участие в инвестиционното проектиране 
геодезистът използва правилници, справочници, нормативни документи, специализиран 
софтуер.  
Личностните качества, които се изискват за упражняване на професията "Геодезист", 
са: умение за планиране, за организация и ръководство на колективна трудова дейност, 
прецизност при спазване на изисквания и инструкции, отговорност, коректност, логическо 
мислене 
и 
комбинативност 
за 
справяне 
в 
проблемни 
ситуации, 
самоконтрол, 
предприемчивост.  
Придобилият трета степен на професионална квалификация по професия „Геодезия“ 
може да извършва следните дейности: